Hen Gapel-y-Seintiau, Abergele

Capel cynnar Cymreig y Mormoniaid yn Abergele, Sir Gonwy, oedd Hen Gapel-Y-Seintiau.

Adeiladwyd y capel ym 1849 ac wedi i'r sefydlwyr fudo i Ogledd America, daeth yn gapel i'r Bedyddwyr ym 1856. Caeodd y capel ym 1863 pan gafodd ei defnyddio fel warws, yna' fwthyn, yn storfa gwirodydd cyn dod yn rhan o Westy'r Bull Hotel, y drws nesaf. Prif sefydlydd y capel oedd saer maen o'r enw John Parry (1817-1882) a anwyd yn Nhrelawnyd, Sir y Fflint.

Wedi cyfnod o erlid y Mormoniaid gan Fethodistiaid lleol, mudodd John Parry i Utah, Gogledd America, ym 1856 ar y llong Samuel Curling.

Siaradwyr Cymraeg oedd llawer o'r 80 neu ragor o aelodau. Fe'u hanogwyd i fudo i Seion Newydd (New Zion), yn Salt Lake City. Rhwng 1852-1864 mudodd 55 o Formoniaid o Abergele, gyda dau ohonynt yn marw ar y daith i Utah.

 Cyfeiriadau 

Categori:Mormoniaid o Gymru
Categori:Abergele
Categori:Adeiladau ac adeiladwaith yng Nghonwy

Categori:Erthyglau LLGC 2023